
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  

privind aprobarea participării Consiliului Local al Municipiului Focşani în calitate de co-organizator al Olimpiadei Științe pentru Juniori- etapa națională,
 care se va desfăşura  în perioada 22-27 iulie 2018 

              Consiliul Local al Muncipiului Focşani, judeţul Vrancea, întrunit în şedinţă ordinară;

· Analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Municipiului Focşani în calitate de co-organizator al Olimpiadei Științe pentru Juniori- etapa națională, care se va desfăşura  în perioada 22-27 iulie 2018, raportul Direcţiei economice  înregistrat la nr.51013/15.06.2018;

· Văzând avizul favorabil al Comisiei de buget şi administraţie publică;

· Având în vedere adresa nr. 1985/14.06.2018 transmisă de Colegiul Național Unirea  Focşani, înregistrată la nr.50473/14.06.2018, 

· În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1 (1) Se aprobă participarea Consiliului Local al Municipiului Focşani în calitate de co-organizator al Olimpiadei Științe pentru Juniori- etapa națională, care se va desfăşura  în perioada 22-27 iulie 2018,  în sensul alocării din bugetul local al Municipiului Focşani pe anul 2018 a sumei de 17,20 mii lei, din care 6,00 mii lei pentru materiale promoționale (mape, pixuri, ecusoane, flyere, banere, roll-up-uri), 2,20 mii lei pentru consumabile imprimante, 8,00 mii lei pentru cheltuieli de cazare și masă pentru comisia centrală, 1,00 mii lei pentru acoperirea cheltuielilor cu apă, cafea, sucuri.
                          (2) Suma prevăzută la art 1 va fi utilizată de Colegiul Național Unirea Focşani, din bugetul propriu, de la capitolul bugetar „Învăţământ primar” (65.02.04.02), articolul bugetar „Alte cheltuieli cu bunuri şi servicii” (20.30.30).

                Art.2 Prezenta hotărâre va fi comunicată de către Serviciul administraţie publică locală, agricultură, compartimentelor, serviciilor, Colegiului Național Unirea Focșani şi Primarului Municipiului Focşani, conform legii, care va asigura executarea acesteia prin Direcţia Economică și Compartimentul învățământ, tineret.
       PREŞEDINTE DE ŞEDINŢĂ, 

                                                                                   CONTRASEMNEAZĂ:
             Nedelcu Mihai                                              SECRETARUL MUNICIPIULUI 

                                                                                                        FOCŞANI

          Corhană Eduard Marian  
Municipiul Focşani, 22 iunie 2018                                                     

